
Татарстан Рәисе Рөстәм Миңнеханов һәм Үзбәкстан Премьер-министры Абдулла Арипов Казанда Бәшир Рәмиев исемендәге ИТ-паркта булдылар.


Татарстан Республикасына Үзбәкстан Премьер-министры Абдулла Арипов эш сәфәренә килде.

Татарстан Рәисе Рөстәм Миңнеханов белән бергә алар «Алабуга» махсус икътисадый зонасында булдылар, анда Үзбәкстан Хөкүмәте башлыгына махсус территориянең өстенлекләрен тәкъдим иттеләр.

Татарстан Рәисе Рөстәм Миңнеханов Мәскәүгә эш сәфәре кысаларында «Россия – Ислам дөньясы: KazanForum» халыкара икътисадый форумының оештыру комитеты утырышында катнашты. Чараны РФ Хөкүмәте Рәисе урынбасары Марат Хөснуллин үткәрде. Эштә Россия Президенты киңәшчесе Антон Кобяков, Россия Президентының Якын Көнчыгыш һәм Африка илләре буенча вәкиле, Россия Тышкы эшләр министры урынбасары Михаил Богданов һәм оештыру комитетының башка әгъзалары катнашты.

Татарстан Республикасы Премьер-министры урынбасары Роман Шәйхетдинов академик Борис Арбузовның тууына 120 ел тулуга багышланган «Биологик актив матдәләрнең молекуляр дизайны» дисциплинаара бөтенроссия яшьләр фәнни мәктәбе-конференциясен ачуда, шулай ук Россия Фәннәр академиясе академигы Александр Габибовка фосфорорганик химия өлкәсендә Халыкара Арбузов премиясен тапшыру тантанасында катнашты. Чара Россия Фәннәр академиясенең Казан фәнни үзәгендә узды.

Татарстан Республикасы Рәисе Рөстәм Миңнеханов һәм Туризм корпорациясе генераль директоры Сергей Суханов Идел буенда ел әйләнәсе уникаль «Казан марина» курортын гамәлгә ашыру турында фикер алыштылар. Татарстан Рәисе Мәскәүдә эш сәфәрендә.

Татарстан Премьер-министры Алексей Песошин Мәскәүгә эш сәфәре кысаларында регби буенча Россия Кубогы финалында булды.

Бүген Казанда Татарстан Республикасы Урман хуҗалыгы министрлыгының ведомство карамагындагы учреждениеләренә урман әзерләү техникасын тапшыру тантанасы узды. Чарада Татарстан Республикасы Рәисе Рөстәм Миңнеханов катнашты.

Бүген Татарстан Республикасы Хөкүмәте Йортында узган киңәшмәдә Татарстан Республикасы Премьер-министры урынбасары – Татарстан Республикасы авыл хуҗалыгы һәм азык-төлек министры Марат Җәббаров авыл хуҗалыгында цифрлы технологияләрне кертү турында хәбәр итте.

Киңәшмәне Татарстан Республикасы Президенты Рөстәм Миңнеханов үткәрде. Чарада шулай ук ТР Премьер-министры Алексей Песошин да катнашты.

Республикада төзелеш программаларын гамәлгә ашыру тулы көченә бара, әзер объектларны подрядчылар атна саен тапшыра. Бу хакта бүген ТР Хөкүмәте Йортында узган республика киңәшмәсендә ТР төзелеш, архитектура һәм торак-коммуналь хуҗалык министры Марат Айзатуллин хәбәр итте.

Киңәшмәне Татарстан Республикасы Президенты Рөстәм Миңнеханов үткәрде. Киңәшмәдә Татарстан Премьер-министры Алексей Песошин да катнашты.

Көз башлангач, урамнарны яктырту мәсьәләсе актуальләшә. Эштәге өзеклекләр караңгыда уңайлы һәм куркынычсыз йөрергә мөмкинлек бирми. Бу турыда Татарстан Рәисе Рөстәм Минниханов Татарстан Республикасы Хөкүмәте Йортында узган республика киңәшмәсендә хәбәр итте.
Рәсми Татарстан